Horst-Tanu Margraf
Dr Horst-Tanu Margraf (* 26. Oktober 1903; † 3. April 1978) isch e dütsche Dirigänt in dr DDR gsi und vo 1950 aa dr Generalmuusigdiräkter vom Landestheaters z Halle (Saale).

Dr Margraf isch im Zwäite Wältchrieg Muusigdiräkter z Lemberg gsi und het bis 1945 mitghulfe, z Göttinge Händel Opere uf d Büüni z bringe. Er isch 1952 bi dr Gründig vo de Händel-Festspiil z Halle drbii gsi und denn as Dirigänt. As Läiter vo dr Staatskapälle Halle het er e Hufe Opere vom Georg Friedrich Händel dirigiiert, wo zum erste mol sit de 1920er Joor wider inszeniert worde si.

1969 isch er in d Pangsioon. 1978 isch er gstorbe.

Filmografii 
 1965: Solange Leben in mir ist
 1972: Trotz alledem!

Kwelle 
 Hellmuth Christian Wolff: Die Händel-Oper auf der modernen Bühne, Deutscher Verlag für Musik, 1957, 2. Band, S. 23
 Werner Rackwitz: Geschichte und Gegenwart der hallischen Händel-Renaissance: 1929-1976, Händelhaus 1979, S. 208ff.

Musiker
Dytsche Musiker
Dirigänt
Dütsche
Maa
Mitgliid in dr NSDAP